
ЗАМЕСТНИК-КМЕТ НА ОБЩИНА БУРГАС
Относно: Предоставяне на безвъзмездна финансова помощ в полза на физическо лице - Петър Димитров Гюров
УВАЖАЕМИ ОБЩИНСКИ СЪВЕТНИЦИ,
В Община Бургас е постъпило искане с Вх. № 63-00-327/22.08.2013г. от Петър Димитров Гюров с постоянен адрес гр. Бургас, ул. „“ №   ет.   за предоставяне на еднократна финансова помощ.
Г-н  Гюров е на 20 години, не женен. Същият е студент редовно обучение в Технически университет гр. Варна. Заявява, че не получава стипендия. (По информация на социален доклад № 24-00-2014/1/28.10.13г.).
Живее на посочения постоянен адрес в тристайно жилище, собственост на родителите му с които съжителства. (По информация на социален доклад № 24-00-2014/1/28.10.13г.).
Съгласно Експертно Решение на ТЕЛК № 1821/127/06.08.2013 г., молителя е с 60% трайно намалена работоспособност с водеща диагноза: „Инсулинозависим захарен диабет“. Не получава пенсия.
През месец септември 2013 г. след претърпяна травма на левия крак се е наложило оперативно лечение. Същото е извършено в МБАЛ ”Д-р Теодоси Витанов” ЕООД гр. Трявна. Разходите по операцията и лечението, по информация на г-н Гюров, са около 700 (седемстотин) лева, от които 200 (двеста) лева за избор на лекар, 40 (четирдесет) лева за изписан антибиотик и 450 (четиристотинп и петдесет) лева за транспорт и престой на него и придружаващото го лице. Предстои и провеждане на рехабилитация, за която също ще са необходими средства. (По информация на социален доклад № 24-00-2014/1/28.10.13г.; Изследване № 481/28.05.12г. от магнитно – резонансна томография).
На г-н Гюров е осигурено правото на месечна добавка за социална интеграция по реда на чл. 25 Правилника за прилагане на закона за интеграция на хора с увреждания в размер на 9.75 (девет лева и 75 ст.) лева месечно, считано от 01.09.2012 г. до 31.08.2013г. (По информация на социален доклад № 24-00-2014/1/28.10.13г.).
Предоставена му е молба-декларация за осигуряване правото на месечна социална помощ на основание чл. 9 от Правилника за прилагане на закона за социално подпомагане и целева помощ за отопление по Наредба РД-07-5/16.05.2008г. (По информация на социален доклад № 24-00-2014/1/28.10.13г.).
С това възможностите за подпомагане, съгласно действащите нормативни уредби са изчерпани.
Предвид изложеното и на основание Правилник за реда за предоставяне на еднократни безвъздмездни финансови помощи в полза на физически лица, предлагам Общински съвет Бургас да вземе следното:
Р Е Ш Е Н И Е:
Да се предостави на Петър Димитров Гюров с постоянен адрес гр. Бургас, ул. „ “ №  , ет.  еднократно сума от 680 (шестотин и осемдесет) лева, за неотложни здравни и социални нужди.
Приложения: 
1. Копие на Искане за подпомагане с Вх. № 63-00-327/22.08.2013г.
2. Копие на Социален доклад № 24-00-2014/1/28.10.13г.

3. Копие на Експертно Решение на ТЕЛК № 1821/127/06.08.2013 г.

4. Копие на Изследване № 481/28.05.12г. от магнитно – резонансна томография.

